# Europos Sąjungos C 48A/2022

| | ISSN 1977-0960 |
| --- | --- |
| Europos Sąjungos
  oficialusis leidinys | C 48A |
| | |
| Leidimas lietuvių kalba | Informacija ir pranešimai | 65 metai2022m. sausio 31d. |

ISSN 1977-0960

Europos Sąjungos

oficialusis leidinys

C 48A

Leidimas lietuvių kalba

Informacija ir pranešimai

65 metai2022m. sausio 31d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2022/C 48 A/01 | Novatoriškų sveikatos sprendimų iniciatyvos bendroji įmonė. Pranešimas apie konkursą Novatoriškų sveikatos sprendimų iniciatyvos bendrosios įmonės vykdomojo direktoriaus pareigoms (AD 14 lygio laikinasis darbuotojas). COM/2022/20075 | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2022/C 48 A/01

Novatoriškų sveikatos sprendimų iniciatyvos bendroji įmonė. Pranešimas apie konkursą Novatoriškų sveikatos sprendimų iniciatyvos bendrosios įmonės vykdomojo direktoriaus pareigoms (AD 14 lygio laikinasis darbuotojas). COM/2022/20075

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 2022 1 31 | LT | Europos Sąjungos oficialusis leidinys | CA 48/1 |
| --- | --- | --- | --- |

2022 1 31

LT

Europos Sąjungos oficialusis leidinys

CA 48/1

---

Novatoriškų sveikatos sprendimų iniciatyvos bendroji įmonė

Pranešimas apie konkursą Novatoriškų sveikatos sprendimų iniciatyvos bendrosios įmonės vykdomojo direktoriaus pareigoms

(AD 14 lygio laikinasis darbuotojas)

COM/2022/20075

(2022/C 48 A/01)

Apie mus

Tarybos reglamentu (ES) 2021/2085 (1) įsteigta Novatoriškų sveikatos sprendimų iniciatyvos bendroji įmonė (NSSI BĮ) yra ES ir kelių sveikatos pramonės asociacijų, atstovaujančių vienas kitą papildantiems viešiesiems ir privatiesiems gyvybės mokslų pramonės sektoriams, partnerystė, kuria siekiama remti (daugiausia dotacijomis) pasirengimo veikti konkurencinėje aplinkoje etapo tarpsektorinius sveikatos srities mokslinius tyrimus ir inovacijas. NSSI BĮ yra Tarybos reglamentu (ES) Nr. 557/2014 (2) įsteigtos 2 naujoviškų vaistų iniciatyvos bendrosios įmonės (2NVI BĮ), kuri yra didžiausia pasaulyje viešojo ir privačiojo sektorių partnerystė gyvybės mokslų srityje, veiklos perėmėja ir ją pakeičia.

NSSI BĮ ketina:

| — | padėti sukurti ES masto sveikatos srities mokslinių tyrimų ir inovacijų ekosistemą, kuri padėtų mokslo žinias paversti inovacijomis; |
| --- | --- |

—

padėti sukurti ES masto sveikatos srities mokslinių tyrimų ir inovacijų ekosistemą, kuri padėtų mokslo žinias paversti inovacijomis;

| — | skatinti kurti saugias, veiksmingas, į žmones orientuotas ir ekonomiškai efektyvias inovacijas, kurios atlieptų neįgyvendintus strateginius visuomenės sveikatos poreikius; |
| --- | --- |

—

skatinti kurti saugias, veiksmingas, į žmones orientuotas ir ekonomiškai efektyvias inovacijas, kurios atlieptų neįgyvendintus strateginius visuomenės sveikatos poreikius;

| — | skatinti tarpsektorines sveikatos inovacijas, skirtas pasaulio mastu konkurencingai Europos sveikatos pramonei. |
| --- | --- |

—

skatinti tarpsektorines sveikatos inovacijas, skirtas pasaulio mastu konkurencingai Europos sveikatos pramonei.

NSSI BĮ, vykdydama maždaug 2,4 mlrd. EUR biudžetą ir turėdama programų biurą su maždaug 50 darbuotojų, sutelks daug viešojo ir privačiojo sektorių išteklių, kurių reikia jos tikslams pasiekti. Daugiau informacijos apie NSSI BĮ galima rasti Reglamente (ES) 2021/2085, visų pirma jo 115–125 straipsniuose, taip pat NSSI BĮ interneto svetainėje https://www.ihi.europa.eu.

Siūlome

Vykdomasis direktorius – už kasdieninį bendrosios įmonės valdymą atsakingas vykdomasis vadovas ir teisinis jos atstovas. Eidamas savo pareigas, jis yra visiškai nepriklausomas, o už veiklą atsiskaito valdybai, kurią sudaro narėmis esančių pramonės asociacijų ir Europos Komisijos atstovai.

Vykdomajam direktoriui tenka svarbiausias vaidmuo valdant bendrąją įmonę (BĮ). Jis atsako už tinkamai veiklai reikalingų administracinių, veiklos ir finansinių priemonių parengimą bei valdymą.

Vykdomasis direktorius atsako už kasdienį BĮ valdymą, be kita ko, visų pirma užtikrina, kad būtų:

| — | dalyvaujama strateginėse ir politinėse diskusijose apie BĮ kaip pasaulyje pirmaujančią viešojo ir privačiojo sektorių partnerystę sveikatos mokslinių tyrimų ir inovacijų srityje, užtikrinant, kad BĮ veikla atlieptų visuomenės sveikatos poreikius, |
| --- | --- |

—

dalyvaujama strateginėse ir politinėse diskusijose apie BĮ kaip pasaulyje pirmaujančią viešojo ir privačiojo sektorių partnerystę sveikatos mokslinių tyrimų ir inovacijų srityje, užtikrinant, kad BĮ veikla atlieptų visuomenės sveikatos poreikius,

| — | sukurtas veiksmingas darbo su suinteresuotaisiais subjektais, susijusiais su sveikatos priežiūra, ypač su piliečiais (įskaitant pacientus, sveikatos priežiūros specialistus, paslaugų teikėjus, mokėtojus ir reguliavimo subjektus), mechanizmas, visų pirma veiksmingai bendradarbiaujant su mokslo ir inovacijų specialistų grupe ir valstybių atstovų grupe, |
| --- | --- |

—

sukurtas veiksmingas darbo su suinteresuotaisiais subjektais, susijusiais su sveikatos priežiūra, ypač su piliečiais (įskaitant pacientus, sveikatos priežiūros specialistus, paslaugų teikėjus, mokėtojus ir reguliavimo subjektus), mechanizmas, visų pirma veiksmingai bendradarbiaujant su mokslo ir inovacijų specialistų grupe ir valstybių atstovų grupe,

| — | informuojama apie NSSI BĮ pasiekimus ir į jos konkursus pritraukiama aukščiausios mokslinės kvalifikacijos kandidatų, |
| --- | --- |

—

informuojama apie NSSI BĮ pasiekimus ir į jos konkursus pritraukiama aukščiausios mokslinės kvalifikacijos kandidatų,

| — | teikiama parama NSSI BĮ valdybai, mokslo ir inovacijų specialistų grupei, valstybių atstovų grupei ir kitiems BĮ organams, kurie gali būti įsteigti siekiant užtikrinti efektyvų ir veiksmingą jos veikimą, |
| --- | --- |

—

teikiama parama NSSI BĮ valdybai, mokslo ir inovacijų specialistų grupei, valstybių atstovų grupei ir kitiems BĮ organams, kurie gali būti įsteigti siekiant užtikrinti efektyvų ir veiksmingą jos veikimą,

| — | skiriami ir prižiūrimi NSSI BĮ darbuotojai ir sudaromos sąlygos gerai kolektyvo atmosferai ir darbinei aplinkai, |
| --- | --- |

—

skiriami ir prižiūrimi NSSI BĮ darbuotojai ir sudaromos sąlygos gerai kolektyvo atmosferai ir darbinei aplinkai,

| — | rengiami ir vykdomi metiniai darbo ir biudžeto planai, rengiamas ir vykdomas biudžetas, užtikrinant veiksmingą jo valdymą pagal NSSI BĮ finansines taisykles, rengiamos reikiamos metinės NSSI BĮ veiklos ataskaitos, taip pat metinės finansinės ataskaitos ir balansai, |
| --- | --- |

—

rengiami ir vykdomi metiniai darbo ir biudžeto planai, rengiamas ir vykdomas biudžetas, užtikrinant veiksmingą jo valdymą pagal NSSI BĮ finansines taisykles, rengiamos reikiamos metinės NSSI BĮ veiklos ataskaitos, taip pat metinės finansinės ataskaitos ir balansai,

| — | prižiūrimi kvietimų teikti paraiškas ir projektų valdymo procesai, visų pirma organizuojami ir valdomi kvietimų teikti paraiškas, vertinimo, derybų ir dotacijų susitarimų su atrinktais pareiškėjais sudarymo procesai, o vėliau periodiškai stebima ir tikrinama, kaip įgyvendinami finansuojami projektai. |
| --- | --- |

—

prižiūrimi kvietimų teikti paraiškas ir projektų valdymo procesai, visų pirma organizuojami ir valdomi kvietimų teikti paraiškas, vertinimo, derybų ir dotacijų susitarimų su atrinktais pareiškėjais sudarymo procesai, o vėliau periodiškai stebima ir tikrinama, kaip įgyvendinami finansuojami projektai.

Išsamesnį numatytų užduočių aprašymą galima rasti Reglamente (ES) 2021/2085. NSSI BĮ 2021 m. lapkričio 30 d. pakeitė savo pirmtakę 2 NVI BĮ ir perėmė jos veiklą, todėl NSSI BĮ vykdomojo direktoriaus užduotys apima ir tebesitęsiančią 2 NVI BĮ veiklą.

Nepažeisdamas atitinkamos Europos Komisijos ir valdybos, kurią sudaro Europos Komisijos ir pramonės asociacijų atstovai, kompetencijos, vykdomasis direktorius prisiima visą atsakomybę už BĮ pavestas užduotis ir laikosi Europos Parlamento taikomos metinio biudžeto įvykdymo patvirtinimo procedūros.

Ieškome (atrankos kriterijai)

Geriausias kandidatas bus išskirtinių gabumų veiklus specialistas, kuris turėtų atitikti toliau nurodytus atrankos kriterijus.

| a) | Vadovavimo įgūdžiai:







  — | tvirti vadovavimo, valdymo ir bendravimo įgūdžiai, įskaitant vadovavimo darbuotojų kolektyvams ir finansinių išteklių valdymą tokiu lygiu, kuris atitinka BĮ pobūdį, įgūdžius, |
| --- | --- | --- |

a)

Vadovavimo įgūdžiai:

—

tvirti vadovavimo, valdymo ir bendravimo įgūdžiai, įskaitant vadovavimo darbuotojų kolektyvams ir finansinių išteklių valdymą tokiu lygiu, kuris atitinka BĮ pobūdį, įgūdžius,

| — | gebėjimas parengti perspektyvią viziją, nustatyti strategijas bei prioritetus ir įgyvendinti BĮ strateginius tikslus, kad padėtų viešojoje ir privačiojoje srityje veikiančiai įstaigai įveikti kylančias problemas, |
| --- | --- |

—

gebėjimas parengti perspektyvią viziją, nustatyti strategijas bei prioritetus ir įgyvendinti BĮ strateginius tikslus, kad padėtų viešojoje ir privačiojoje srityje veikiančiai įstaigai įveikti kylančias problemas,

| — | gebėjimas vadovauti europinėje, daugiakultūrėje ir daugiakalbėje aplinkoje dirbančiam maždaug 50 aukštos kvalifikacijos įvairių sričių specialistų kolektyvui, jį prižiūrėti ir motyvuoti, |
| --- | --- |

—

gebėjimas vadovauti europinėje, daugiakultūrėje ir daugiakalbėje aplinkoje dirbančiam maždaug 50 aukštos kvalifikacijos įvairių sričių specialistų kolektyvui, jį prižiūrėti ir motyvuoti,

| — | labai geri sprendimų priėmimo įgūdžiai, įskaitant gebėjimą pasiekti pokyčių neviršijant nustatyto biudžeto ir laikantis terminų. |
| --- | --- |

—

labai geri sprendimų priėmimo įgūdžiai, įskaitant gebėjimą pasiekti pokyčių neviršijant nustatyto biudžeto ir laikantis terminų.

| b) | Specialieji įgūdžiai ir patirtis:







  — | puikus mokslinių tyrimų ir inovacijų sveikatos sektoriuose (pvz., farmacijos, medicinos technologijų, biotechnologijų, skaitmeninių technologijų) išmanymas, visų pirma puikus supratimas apie pramoninius tyrimus ir inovacijas, taip pat apie sunkumus, susijusius su išradimų ir naujovių pritaikymu kuriant naujoviškus produktus ar paslaugas, kuriais galėtų pasinaudoti galutiniai naudotojai (įskaitant pacientus), ir reguliavimo aspektų išmanymas, |
| --- | --- | --- |

b)

Specialieji įgūdžiai ir patirtis:

—

puikus mokslinių tyrimų ir inovacijų sveikatos sektoriuose (pvz., farmacijos, medicinos technologijų, biotechnologijų, skaitmeninių technologijų) išmanymas, visų pirma puikus supratimas apie pramoninius tyrimus ir inovacijas, taip pat apie sunkumus, susijusius su išradimų ir naujovių pritaikymu kuriant naujoviškus produktus ar paslaugas, kuriais galėtų pasinaudoti galutiniai naudotojai (įskaitant pacientus), ir reguliavimo aspektų išmanymas,

| — | dokumentais patvirtinta bendradarbiavimo su įvairiais sveikatos mokslinių tyrimų ir inovacijų srities suinteresuotaisiais subjektais patirtis, pavyzdžiui, patirtis pramonės ir mokslo sektorių bendradarbiavimo srityje, |
| --- | --- |

—

dokumentais patvirtinta bendradarbiavimo su įvairiais sveikatos mokslinių tyrimų ir inovacijų srities suinteresuotaisiais subjektais patirtis, pavyzdžiui, patirtis pramonės ir mokslo sektorių bendradarbiavimo srityje,

| — | su nacionalinio, ES ar tarptautinio masto programų ir projektų valdymo ir (arba) mokslinių tyrimų finansavimo procesais susijusi patirtis, |
| --- | --- |

—

su nacionalinio, ES ar tarptautinio masto programų ir projektų valdymo ir (arba) mokslinių tyrimų finansavimo procesais susijusi patirtis,

| — | medicinos, gyvybės mokslų arba susijusios disciplinos universitetinis išsilavinimas ir praktinė patirtis gyvybės mokslų ir (arba) medicinos mokslinių tyrimų ir inovacijų srityje, |
| --- | --- |

—

medicinos, gyvybės mokslų arba susijusios disciplinos universitetinis išsilavinimas ir praktinė patirtis gyvybės mokslų ir (arba) medicinos mokslinių tyrimų ir inovacijų srityje,

| — | geras supratimas apie ES institucijas, jų veikimą ir sąveiką būtų privalumas. |
| --- | --- |

—

geras supratimas apie ES institucijas, jų veikimą ir sąveiką būtų privalumas.

| c) | Asmeninės savybės:







  — | puikūs bendravimo įgūdžiai ir patirtis kuriant tinklus, |
| --- | --- | --- |

c)

Asmeninės savybės:

—

puikūs bendravimo įgūdžiai ir patirtis kuriant tinklus,

| — | stiprus atsakomybės jausmas, iniciatyvumas ir gebėjimas veikti taktiškai, politiškai jautriai ir diplomatiškai, |
| --- | --- |

—

stiprus atsakomybės jausmas, iniciatyvumas ir gebėjimas veikti taktiškai, politiškai jautriai ir diplomatiškai,

| — | didelis atsparumas, |
| --- | --- |

—

didelis atsparumas,

| — | gebėjimas laisvai ir veiksmingai bendrauti ir megzti gerus darbo santykius su įvairiais vidaus ir išorės suinteresuotaisiais subjektais, |
| --- | --- |

—

gebėjimas laisvai ir veiksmingai bendrauti ir megzti gerus darbo santykius su įvairiais vidaus ir išorės suinteresuotaisiais subjektais,

| — | didelė tarptautinių derybų patirtis. |
| --- | --- |

—

didelė tarptautinių derybų patirtis.

Kandidatai privalo (tinkamumo reikalavimai)

Kandidatai galės dalyvauti atrankos etape tik jei iki paraiškų pateikimo termino atitiks toliau nurodytus formalius reikalavimus.

| — | Pilietybė: kandidatas turi turėti vienos iš Europos Sąjungos valstybių narių pilietybę. |
| --- | --- |

—

Pilietybė: kandidatas turi turėti vienos iš Europos Sąjungos valstybių narių pilietybę.

| — | Universitetinis išsilavinimas arba diplomas: kandidatas privalo turėti:






  — | diplomu patvirtintą ketverių metų ar ilgesnį užbaigtą universitetinį išsilavinimą, |
| --- | --- | --- |

—

Universitetinis išsilavinimas arba diplomas: kandidatas privalo turėti:

—

diplomu patvirtintą ketverių metų ar ilgesnį užbaigtą universitetinį išsilavinimą,

| — | arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). |
| --- | --- |

—

arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį).

| — | Profesinė patirtis: kandidatas privalo turėti ne mažesnę kaip 15 metų baigus studijas įgytą profesinę patirtį (3), kurios lygmuo atitinka minėtus kvalifikacinius reikalavimus. Bent penkerių metų profesinė patirtis turi būti įgyta BĮ veiklos srityje. |
| --- | --- |

—

Profesinė patirtis: kandidatas privalo turėti ne mažesnę kaip 15 metų baigus studijas įgytą profesinę patirtį (3), kurios lygmuo atitinka minėtus kvalifikacinius reikalavimus. Bent penkerių metų profesinė patirtis turi būti įgyta BĮ veiklos srityje.

| — | Vadovavimo patirtis: iš profesinės patirties, įgytos baigus studijas, bent penkerių metų profesinė patirtis turi būti įgyta einant aukšto lygio vadovo pareigas (4) su siūlomomis pareigomis susijusioje srityje. |
| --- | --- |

—

Vadovavimo patirtis: iš profesinės patirties, įgytos baigus studijas, bent penkerių metų profesinė patirtis turi būti įgyta einant aukšto lygio vadovo pareigas (4) su siūlomomis pareigomis susijusioje srityje.

| — | Kalbos: kandidatas turi labai gerai mokėti vieną iš oficialiųjų Europos Sąjungos kalbų (5) ir pakankamai gerai mokėti kurią nors kitą oficialiąją ES kalbą. Atrankos komisijos per pokalbį (-ius) tikrins, ar kandidatas atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti ta kita kalba. |
| --- | --- |

—

Kalbos: kandidatas turi labai gerai mokėti vieną iš oficialiųjų Europos Sąjungos kalbų (5) ir pakankamai gerai mokėti kurią nors kitą oficialiąją ES kalbą. Atrankos komisijos per pokalbį (-ius) tikrins, ar kandidatas atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti ta kita kalba.

| — | Amžiaus riba: nuo paraiškų pateikimo termino dienos kandidatas turi galėti išdirbti visą ketverių metų kadenciją nesulaukę pensinio amžiaus. Europos Sąjungos laikinųjų darbuotojų pensinis amžius skaičiuojamas nuo mėnesio, kurį jiems sukanka 66 metai, pabaigos (žr. Kitų Europos Sąjungos tarnautojų įdarbinimo sąlygų (6) 47 straipsnį). |
| --- | --- |

—

Amžiaus riba: nuo paraiškų pateikimo termino dienos kandidatas turi galėti išdirbti visą ketverių metų kadenciją nesulaukę pensinio amžiaus. Europos Sąjungos laikinųjų darbuotojų pensinis amžius skaičiuojamas nuo mėnesio, kurį jiems sukanka 66 metai, pabaigos (žr. Kitų Europos Sąjungos tarnautojų įdarbinimo sąlygų (6) 47 straipsnį).

Atranka ir paskyrimas

Vykdomąjį direktorių, remdamasi Europos Komisijos pateiktu galutiniu kandidatų sąrašu, skirs BĮ valdyba. Taikant atvirą ir skaidrią atrankos procedūrą bus laikomasi lyčių lygybės principo.

Norėdama sudaryti galutinį kandidatų sąrašą, Europos Komisija organizuoja atranką laikydamasi atrankos ir įdarbinimo tvarkos (žr. Su vyresniaisiais pareigūnais susijusios politikos dokumentą (7)).

Organizuodama atrankos procedūrą Europos Komisija sudaro pirminės atrankos komisiją, į kurią pagal Reglamentą (ES) 2021/2085 įeina kiekvienos kategorijos kitų nei Sąjunga BĮ narių (8) paskirtas atstovas ir vienas valdybos paskirtas stebėtojas. Ši pirminės atrankos komisija išanalizuoja visas paraiškas, atlieka pirmąjį tinkamumo patikrinimą ir pagal pirmiau nurodytus kriterijus nustato geriausią profilį turinčius kandidatus, kurie gali būti pakviesti pokalbio su pirminės atrankos komisija.

Po šių pokalbių pirminės atrankos komisija parengia išvadas ir pateikia kandidatų, kurie galėtų būti pakviesti tolesnio pokalbio su Europos Komisijos paskyrimų patariamuoju komitetu (PPK), sąrašą. PPK, atsižvelgdamas į pirminės atrankos komisijos išvadas, nuspręs, kuriuos kandidatus pakviesti pokalbio.

Pokalbio su PPK pakviesti kandidatai dalyvaus visą dieną vyksiančiose vadovų vertinimo centro, kuriame dirba nepriklausomi įdarbinimo konsultantai, procedūrose. Atsižvelgdamas į pokalbio ir vertinimo centro ataskaitos rezultatus, PPK sudaro galutinį kandidatų, laikomų tinkančiais eiti BĮ vykdomojo direktoriaus pareigas, sąrašą.

PPK atrinkti kandidatai dalyvaus pokalbyje su Komisijos nariu (-iais), atsakingu (-ais) už generalinį direktoratą, kuris atsako už ryšius su BĮ (9).

Po šių pokalbių Europos Komisija sudarys galutinį tinkamiausių kandidatų sąrašą ir perduos jį BĮ valdybai. Prieš paskirdama vykdomąjį direktorių iš Komisijos atrinktų kandidatų, valdyba gali nuspręsti su jais surengti pokalbius. Tai, kad kandidatas yra įtrauktas į galutinį sąrašą, nereiškia, kad jis bus paskirtas eiti pareigas.

Gali būti reikalaujama, kad kandidatai dalyvautų ne tik pirmiau nurodytuose, bet ir papildomuose pokalbiuose ir (arba) atliktų papildomus testus. Jiems taip pat gali tekti padaryti pareiškimą atitinkamame (-uose) Europos Parlamento komitete (-uose).

Lygios galimybės

Europos Komisija ir NSSI BĮ vykdo lygių galimybių ir nediskriminavimo politiką pagal Tarnybos nuostatų (10) 1d straipsnį. Skatinama teikti paraiškas, kurios galėtų padėti užtikrinti didesnę įvairovę, lyčių lygybę ir bendrą geografinę pusiausvyrą. Reglamente (ES) 2021/2085 konkrečiai nustatyta, kad taikant procedūrą bus laikomasi lyčių pusiausvyros principo, o kandidačių paraiškos bus ypač skatinamos.

Įdarbinimo sąlygos

Darbo užmokestis ir įdarbinimo sąlygos yra nustatyti Kitų tarnautojų įdarbinimo sąlygose.

Konkurso laureatą įdarbins BĮ. Jis bus paskirtas AD 14 lygio laikinuoju darbuotoju. Priklausomai nuo ankstesnės profesinės patirties, jam bus nustatyta 1-a arba 2-a to pareigų lygio pakopa.

Laureatas bus paskirtas pradinei ketverių metų kadencijai, kuri gali būti pratęsta ne ilgesniam kaip trejų metų laikotarpiui.

Atkreipiamas pareiškėjų dėmesys, kad pagal Kitų tarnautojų įdarbinimo sąlygas visiems naujiems darbuotojams nustatytas devynių mėnesių bandomasis laikotarpis.

Darbo vieta – Briuselyje (Belgija), kur įsikūrusi NSSI BĮ.

Pareigas galima pradėti eiti nuo 2022 m. rugsėjo 16 d.

Nepriklausomumas ir interesų deklaravimas

Prieš pradėdamas eiti savo pareigas vykdomasis direktorius turės patvirtinti, kad tarnaudamas viešajam interesui įsipareigoja veikti nepriklausomai, ir deklaruoti visus interesus, kurie galėtų kelti abejonių dėl jo nepriklausomumo.

Paraiškų teikimo tvarka

Prieš teikdamas paraišką turėtumėte atidžiai pasitikrinti, ar atitinkate visus kandidatams taikomus tinkamumo reikalavimus (žr. skyrelį „Kandidatai privalo“), ypač diplomų, aukšto lygio profesinės patirties ir kalbinių gebėjimų reikalavimus. Jeigu netenkinamas bent vienas iš tinkamumo reikalavimų, kandidatas automatiškai pašalinamas iš atrankos procedūros.

Jeigu norite dalyvauti konkurse, turite užsiregistruoti internetu toliau nurodytoje svetainėje ir kiekvienu registracijos etapu laikytis pateiktų nurodymų:

https://ec.europa.eu/dgs/human-resources/seniormanagementvacancies/

Turite turėti veikiantį e. pašto adresą. Jis bus naudojamas jūsų registracijai patvirtinti, be to, juo bus su jumis susisiekiama įvairiais procedūros etapais. Todėl jeigu jūsų e. pašto adresas pasikeis, būtina apie tai pranešti Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą, pageidautina – „Europass“ gyvenimo aprašymo formatu (11), ir internetu pateikti motyvacinį laišką (ne daugiau kaip 8 000 spaudos ženklų). Gyvenimo aprašymas ir motyvacinis laiškas gali būti teikiami bet kuria iš oficialiųjų Europos Sąjungos kalbų.

Baigęs registraciją internete, e. paštu gausite patvirtinimą, kad jūsų paraiška užregistruota. Jei patvirtinimo e. paštu negavote, paraiška nebuvo užregistruota!

Atkreipkite dėmesį, kad paraiškos nagrinėjimo eigos negalite stebėti internetu. Apie jūsų paraiškos statusą jums tiesiogiai praneš Europos Komisija.

Jei norite daugiau informacijos ir (arba) jei kiltų techninių nesklandumų, siųskite e. laišką šiuo adresu: HR-MANAGEMENT-ONLINE@ec.europa.eu

Galutinis terminas

Galutinis registracijos terminas – 2022 m. vasario 28 d. 12 val. Briuselio laiku; vėliau registracija negalima.

Jūs pats atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias vėluojama nusiųsti, nepriimamos.

Svarbi informacija kandidatams

Kandidatams primenama, kad įvairių atrankos komisijų darbas yra konfidencialus. Kandidatams draudžiama tiesiogiai arba netiesiogiai susisiekti su atskirais šių komisijų nariais arba prašyti kitų asmenų tai daryti jų vardu. Visos užklausos turi būti siunčiamos atitinkamos komisijos sekretoriatui.

Asmens duomenų apsauga

Komisija užtikrins, kad kandidatų asmens duomenys būtų tvarkomi laikantis Europos Parlamento ir Tarybos reglamento (ES) 2018/1725 (12). Tai visų pirma pasakytina apie tokių duomenų konfidencialumą ir saugumą.

---

(1)  Tarybos reglamentas (ES) 2021/2085 2021 m. lapkričio 19 d. kuriuo pagal programą „Europos horizontas“ steigiamos bendrosios įmonės ir panaikinami reglamentai (EB) Nr. 219/2007, (ES) Nr. 557/2014, (ES) Nr. 558/2014, (ES) Nr. 559/2014, (ES) Nr. 560/2014, (ES) Nr. 561/2014 bei (ES) Nr. 642/2014 (OL L 427, 2021 11 30, p. 17).

(2)  2014 m. gegužės 6 d. Tarybos reglamentas (ES) Nr. 557/2014, kuriuo įsteigiama II naujoviškų vaistų iniciatyvos bendroji įmonė (OL L 169, 2014 6 7, p. 54).

(3)  Atsižvelgiama tik į faktiniais darbo santykiais pagrįstą profesinę patirtį, įgytą atliekant realų, tikrą darbą už užmokestį kaip darbuotojui (pagal bet kokios rūšies sutartį) arba kaip paslaugos teikėjui. Ne visą darbo dieną vykdyta profesinė veikla apskaičiuojama proporcingai patvirtintai visą darbo dieną išdirbtų valandų procentinei daliai. Į motinystės, vaiko priežiūros ir (arba) įvaikinimo atostogas atsižvelgiama, jeigu atostogauta dirbant pagal darbo sutartį. Doktorantūros studijos prilyginamos profesinei patirčiai, net jeigu už jas negaunamas atlygis, tačiau tik iki trejų metų, su sąlyga, kad studijos buvo sėkmingai baigtos. Atitinkamas laikotarpis gali būti įskaičiuotas tik vieną kartą.

(4)  Gyvenimo aprašyme aprašydamas kiekvienų metų vadovavimo patirtį, kandidatas turėtų aiškiai nurodyti: 1) eitas vadovo pareigas ir vykdytas funkcijas; 2) darbuotojų, kuriems vadovavo eidamas šias pareigas, skaičių; 3) valdyto biudžeto dydį; 4) aukštesnių ir žemesnių hierarchijos lygmenų skaičių; ir 5) vadovų skaičių.

(5)  https://eur-lex.europa.eu/legal-content/LT/TXT/?uri=CELEX%3A01958R0001-20130701

(6)  https://eur-lex.europa.eu/legal-content/LT/TXT/?uri=CELEX%3A01962R0031-20140701

(7)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (tik anglų kalba).

(8)  Kiti nei Sąjunga nariai – bet kuri dalyvaujančioji valstybė, privatusis narys ar tarptautinė organizacija, kurie yra BĮ nariai.

(9)  Jeigu atitinkamas Komisijos narys nėra pagal 2007 m. gruodžio 5 d. Komisijos sprendimą (PV(2007) 1811) ir 2020 m. rugsėjo 30 d. Komisijos sprendimą (PV(2020) 2351) perdavęs šios užduoties kitam Komisijos nariui.

(10)  https://eur-lex.europa.eu/legal-content/LT/TXT/?uri=CELEX%3A01962R0031-20140701

(11)  Informacijos, kaip susikurti „Europass“ gyvenimo aprašymą, galite rasti internete https://europa.eu/europass/en/create-europass-cv.

(12)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---